# Юрғамыш районы

Юргамышский районы — Рәсәйҙең Ҡурған өлкәһенең административ-территориаль берәмеге (район) һәм муниципаль берәмеге (муниципаль район).
Административ үҙәге — ҡала тибындағы Юрғамыш ҡасабаһы.

# Юрғамыш районы
## Географияһы

Район Ҡурған өлкәһенең үҙәк өлөшөндә урынлашҡан, өлкәнең Каргаполь, Кет, Ҡуртамыш, Мишкә райондары менән сиктәш. Район биләмәһен көнбайыштан көнсығышҡа Көньяҡ Урал тимер юлы һәм «Байкал» автомобиль магистрале киҫеп үтә. Районда тимер рудаһы запасы, бентонит балсыҡ, кирбес балсығы бар.

# Юрғамыш районы
## Халҡы
### Урбанизация

Район халҡының 40,57%-ы (ҡала тибындағы Юрғамыш ҡасабаһы) ҡала шарттарында йәшәй.

# Юрғамыш районы
## Халҡы
### Демография

Районда даими йәшәүсе халыҡ һаны кәмей: 2009 йылдың 1 ғинуарына ҡарата, статистика мәғлүмәттәре буйынса, Юрғамыш районында 22741 кеше йәшәгән, 2008 йылдың 1 ғинуарына ҡарата халыҡ һаны 23078 кеше тәшкил иткән, йәғни үткән бер йыл эсендә 337 кешегә кәмей, шуларҙан 59 кеше — халыҡтың тәбиғи кәмеүе һәм 278 кеше миграция иҫәбенә. Дөйөм халыҡ һанынан 11960 кеше (16 йәштән 18 йәшкә тиклемге граждандарҙы ла иҫәпкә алып) йәки 52,6%-ы хеҙмәткә яраҡлы граждан, 16 йәшкә тиклемге балалар — 4047 кеше йәки 17,8 %, пенсионерҙар — 6734 кеше йәки 29,6 %. 2008 йылда 338 кеше тыуған, был 2007 йыл кимәленән 39 кешегә күберәк, 2008 йылда 395 кеше вафат булған, был 2007 йыл кимәленән 16 кешегә күберәк. Үлемдең тыуымдан артыуы 2007 йылда 1,27 тапҡыр, 2008 йылда 1,17 тапҡыр кәмегән. Тәбиғи кәмеү 2007 йылда 80 кеше булһа, 2008 йылда — 57 кеше. Район үҙәге Юрғамышта 2008 йылда 115 бала тыуыуы теркәлгән, 106 кеше вафат булған, тәбиғи үҫеш коэффициенты 0,99 тәшкил итә.

# Юрғамыш районы
## Территориаль ҡоролошо

Административ-территориаль ҡоролошо буйынса, район ошондай административ-территориаль берәмектәргә бүленгән: район буйһоноуындағы 1 ҡала тибындағы ҡасаба һәм 11 ауыл Советы.
Ммуниципаль ҡоролошо сиктәрендә, Юрғамыш муниципаль районына 12 муниципаль берәмек инә, шул иҫәптән 1 ҡала биләмәһе һәм 11 ауыл биләмәһе.
Ҡурған өлкәһенең 2018 йылдың 20 сентябрендәге 89-сы номерлы законы менән, бөтөрөлгән Таловка ауыл Советының бөтә өс тораҡ пункттары Скоблин ауыл Советы составына индерелә.
Ҡурған өлкәһенең 2018 йылдың 4 декабрендәге 154-се номерлы законы менән, бөтөрөлгән Малое Белое һәм Фадюшино ауыл Советтарының бөтә тораҡ пункттары 2018 йылдың 17 декабренән Кислянское ауыл Советы составына индерелә.

# Юрғамыш районы
## Территориаль ҡоролошо
### Тораҡ пункттары

Юрғамыш районында 65 тораҡ пункты бар.

# Юрғамыш районы
## Иҡтисады

Район иҡтисадының нигеҙен ауыл хужалығы производствоһы тәшкил итә. Райондың эре ауыл хужалығы предприятиелары — эре мөгөҙлө мал үрсетеүгә һәм иген культуралары үҫтереүгә махсуслашҡан «Путь к коммунизму» ябыҡ акционерҙар йәмғиәте, иген культуралары үҫтереүсе «Полесье» яуаплылығы сикләнгән йәмғиәт. Эшкәртеүсе предприятие «ВИТ» яуаплылығы сикләнгән йәмғиәт, шулай уҡ «Юрғамыш элеваторы» асыҡ акционерҙар йәмғиәте тотороҡло үҫешәләр. Сәнәғәт предприятиелары: ауыр иреүсән балсыҡ сығарыусы «Бентонит» асыҡ акционерҙар йәмғиәте, Новый Мир ҡасабаһында урынлашҡан Ҡурған нефть үткәргес идаралығы Юрғамыш ЛПДС-ы (һыҙыҡлы производство диспетчер станцияһы). 2008 йыл өсөн бөтә предприятиелар буйынса сәнәғәт продукцияһы күләме 763 млн. һум тәшкил итә.